Source: http://docplayer.hu/16404687-A-palyaorientacios-kepzeshez.html
Timestamp: 2018-03-21 11:50:41
Document Index: 3727914

Matched Legal Cases: ['bíróság ', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A PÁLYAORIENTÁCIÓS KÉPZÉSHEZ - PDF
Download "A PÁLYAORIENTÁCIÓS KÉPZÉSHEZ"
1 JOGI ALAPISMERETEK Jegyzet A PÁLYAORIENTÁCIÓS KÉPZÉSHEZ Készítette: Papp Orsolya r. alezredes 2015.
2 Bevezetés Tisztelt leendő kollégák! Minden szakmának, hivatásnak megvan a saját fogalmi rendszere - alapfogalmak, összefüggések, amik elengedhetetlenek -, nincs ez másként a rendőri hivatásnál sem. A jogi nyelvezet helyes használata, a jogszabályok megfelelő alkalmazása, a jogszabály-változások önálló értelmezése szervesen hozzátartoznak a napi rendőri munkához. A jogi nyelvezet használata végigkíséri teljes rendőri pályafutását, sőt, a szakszerű és jogszerű intézkedések alapja, ezért elkerülhetetlen. A jogi ismeretek I. tantárgy keretein belül megismerkednek azokkal az alapismeretekkel, melyek a rendőri hivatás gyakorlásához nélkülözhetetlenek. E jegyzetben tematikusan a kerettantervhez igazodva - megtalálják a szükséges elméleti anyagot, de jogszabálygyűjtemény használata is szükséges. Az egyes témaköröket felkészülési kérdések zárják, a fejezet lényegének kiemelése, a rendszeres és folyamatos tanulás illetve a különböző (röpdolgozat, témazáró dolgozat, szóbeli felelet, objektív mérés, modulzáró illetve köztes vizsga, stb.) számonkérésekre való felkészülés megkönnyítése érdekében. (A szerző) 1. Alapismeretek 1.1. A társadalmi normák, mint az emberi együttélés alapjai. A társadalmi normák funkciói, fajtái. A társadalmi normák a helyes és a követendő magatartás-előírásokat határozzák meg, melyek be nem tartása hátrányos következményekkel jár. A társadalmi normák olyan értékeket, szabályokat fogalmaznak meg, melyeket a közösség egyes csoportjai, vagy azok tagjai meghatározott szituációkban kölcsönösen elvárnak egymástól, tehát ezek képezik a társadalmi együttélés alapjait. A normától való eltérést vagy annak megsértését büntetik, míg a norma követését jutalmazzák. A társadalmi normák funkciói: magatartásmintákat nyújtanak; társadalmi konfliktusokat rendeznek; lehetővé teszik saját, vagy mások magatartásának értékelését, továbbá mások magatartásának előrejelzésével kiszámíthatóvá teszik az egyén és a közösség együttműködését. Ezek alapján a társadalmi normák az emberi magatartás befolyásolásának egyik legfontosabb eszközei, nélkülük nem biztosítható a társadalom működése. A társadalmi normák leggyakoribb fajtái napjainkban: erkölcsi normák (morál, etika); szokásnormák, illemszabályok (etikett); vallási szabályok; és a szakmai-technikai normák. 2
3 1.2. A jog kialakulása, szerkezete. A jog társadalmi szükségletet fejez ki, megalkotása és alkalmazása konfliktusok rendezéséhez szükséges. A jogi szabályozás célja mások magatartásának befolyásolásán keresztül jelenik meg. A jog jellegét tekintve sajátos tudatforma, ideológia, mely koronként eltérő sajátosságokkal rendelkezik. A jog kialakulása: Az ősközösségi társadalomban szokások Az ókorban egyiptomi fáraók despotizmus és a római jog rendszere (első emlék: Hammurapi törvényoszlopa) Középkorban a vallás vette át a szabályozó szerepet (keresztes háborúk, inkvizíció) Felvilágosodás látványos fejlődésnek indul a jog. az emberek csak az általuk alkotta jog alapján akartak élni. A gazdaság fejlődése megnövelte az állam szerepét az egyházzal szemben. A vallás fokozatosan háttérbe szorult, szerepét az állam alkotta jogszabályok vették át. Az állam a jogszabályok betartását is ki tudta kényszeríteni. A jogi és más társadalmi normák közötti alapvető különbséget az jelenti, hogy adott társadalomban csak egy jogrendszer létezik, ugyanakkor számos társadalmi norma is van, melyek többnyire a társadalom csoportjai szerint differenciáltak. A jog más társadalmi normákkal kölcsönhatásban érvényesül. Az erkölcsi, a politikai, az államigazgatási normák, a szakmai-technikai előírások hatnak leginkább a jogra. Az állam és a jog kapcsolata kölcsönös. A jogállamban jogszabályok határozzák meg, hogy mit tehet az állam, mit tehetnek az állami szervek. A jog kötelezően előír (pl. adófizetés), szabályoz (pl. eljárási szabályok), illetve tilt (pl. bűncselekmények). A jog kifejezésnek több meghatározása lehetséges. A tárgyi jog a jogszabályokat, az alanyi jog az egyes személyekhez fűződő jogosultságokat jelenti. Fogalma: A jog olyan magatartási szabályok és előírások összessége, amelyek keletkezése állami szervekhez kötődik, az adott társadalomban általánosan kötelező, érvényesülését az állami szervek végső soron kényszerrel biztosítják. A jog jellemzői: Szabályozást jelent, melyek általánosak, kötelezőek, alapvető rendet tartanak és teremtenek. Funkciója normatív, azaz normákkal szabályoz. Állandó változásban van, mindig tükrözi az adott gazdasági, társadalmi és politikai viszonyokat. Feltételezi az államot, az állam kialakulásához köthető, a jogban az állam akarata jelenik meg. Differenciált, azaz nem mindenki érdekét tükrözi. Szervezetten kikényszeríthető. Adott társadalomban egy jogrendszer létezik. 3
4 A jogrendszer A jogrendszer egy időben hatályos jogi normák összessége. Nem puszta halmaz, hanem rendszer jellegű, vagyis a jogi normák a társadalmi viszonyokhoz kapcsolódnak, egymással kölcsönösen összefüggnek. Ezek alapján a jogrendszer egy adott állam érvényes jogi normáinak és ahhoz kapcsolódó egyéb jogi előírásainak (jogelvek, célmeghatározások) összessége. A jogrendszer jellemzői: A jogrendszer jogszabályok rendszerűen összefüggő megjelenése, azaz az egyik szabály nem mondhat ellent a másiknak. A jogrendszer viszonylag zárt, sajátos fogalmai és törvényszerűségei vannak. A jogrendszer biztosítja az új jelenségek befogadását (jogalkotás). A jogrendszereket sajátosságaik alapján jogtípusokba (ázsiai, antik, feudális, modern) sorolhatjuk, azon belül jogrendszercsoportokat, jogrendszerformákat különböztetünk meg (pl. angolszász, kontinentális stb. jogrendszer). Magyarország jogrendszere modern kontinentális. A jogforrási rendszer sajátosságai A modern kontinentális jogforrási rendszernek három sajátossága van: (1) a jogalkotói jog kizárólagossága: olyan jogpolitikai elv, amely követelmény és ténylegesen megvalósul. Alapja, az a következtetés, hogy a jogalkotás a legcélszerűbb szabályozási forma. (2) a törvény kiemelkedő szerepe: az állampolgárok alapvető jogait és kötelességeit törvényben kell szabályozni. (3) a jogforrások hierarchiája: jogi értékrendet jelent. A jogszabályi hierarchia a jogszabályok között hierarchiát (rangsort, viszonyt) hoz létre és az esetleges ellentmondásokat a magasabb hierarchikus szint elsőbbsége alapján oldja meg. A jogforrások rangsora a kibocsátásukra jogosult szervek (jogalkotó) hierarchiájához igazodik. A hierarchia alapszabálya, hogy az alacsonyabb szintű szerv jogszabálya nem lehet ellentétes az állami hierarchia magasabb szintjén álló állami szerv jogszabályával, azt nem módosíthatja, és nem helyezheti hatályon kívül. Ennek az elvnek az elfogadása és az Alaptörvényben való rögzítése a jogegység (egységes szabályozás) és a jogbiztonság biztosítéka. A jogbiztonság az alapvető jogi értékek egyike, a törvényességhez, s általában a jogszabályok betartásához fűződő egyéni és közösségi érdek kifejezője. Magyarország jogrendszerének jogági tagozódása A jogág a jogrendszeren belül viszonylagosan elkülönült rész, a jogi normák hasonló tartalommal és formával jellemezhető, azonos vagy hasonló magatartásokat azonos módszerrel szabályozó összefüggő csoportja. A jogrendszer alapeleme. A társadalmi viszonyok védelme érdekében jön létre, jellemző vonásai a jogágat alkotó jogi normákból következnek. 4
5 A jogágak csoportosítása: a) A szabályozás tárgya és címzettje szerinti csoportosítás azt jelenti, hogy mire és kire vonatkozik a jogi szabály. Közjog: államban élő személyek és a közhatalom viszonyát szabályozzák: alkotmányjog, közigazgatási jog és a büntetőjog. Magánjog: személyek egymás közötti viszonyait szabályozza: polgári jog, nemzetközi magánjog, munkajog, társadalombiztosítási és szociális jog, és a családi jog. b) A szabályozás tartalma és módszere szerint: Anyagi jog: azoknak a szabályoknak az összessége, amelyek a jogviszonyt tartalmilag rendezik (pl. a gazdasági társaságokról szóló törvény meghat. a jogokat és kötelezettségeket, amely magatartásokat szabályoz). Alaki jog: azoknak a jogi normáknak az összessége, amelyek meghatározzák, hogy a jogalanyok jogaikat milyen eljárási rend keretében érvényesíthetik, s a jogok érvényesítése során a feleket és az eljárásban résztvevő állami szerveket milyen eljárási jogok és kötelességek illetik és terhelik (amely a kikényszeríthetőség lehetőségét adja meg). A magyar jogrendszer jogágai: alkotmányjog: az államhatalom gyakorlásának jogi alaprendjére vonatkozó szabályok egysége. Magába foglalja a társadalmi berendezkedés és az állami berendezkedés szabályait, illetve az állampolgárok államhoz való viszonyának alapjait. közigazgatási jog: azoknak a normáknak az összessége, amelyek a közigazgatási szervek tevékenységéhez kapcsolódnak, egyaránt felöleli az anyagi jogi és az alaki jogi szabályokat. büntetőjog: azoknak a normáknak az összessége, amelyek meghatározzák a büntetendő cselekményeket (anyagi jog), az elkövetőik felelősségre vonásával kapcsolatos eljárási cselekményeket (büntetőeljárási jog), illetve az alkalmazandó büntetések és intézkedések végrehajtásának módjait (büntetés-végrehajtási jog). polgári jog: gazdasági, vagyoni viszonyokat szabályoz, illetve a személyek egyes nem vagyoni de vagyoni kihatású viszonyait. családi jog: vagyoni jellegű viszonyként szabályozza a családot. munkajog: elsősorban az alkalmazásban történő munkavégzésre, annak feltételeire és díjazására, valamint az azokkal összefüggő kollektív tevékenységre vonatkozó szabályokat tartalmazza. társadalombiztosítási vagy szociális jog: a munkajoghoz kapcsolódó jogterület, alapja, hogy a szociális szolgáltatások túlnyomó többségét a társadalombiztosítás nyújtja, a társadalombiztosítási szolgáltatásokra jogosultság viszont legtöbbször a munkaviszonyhoz kapcsolódik. polgári eljárásjog: azokat a magatartásokat szabályozza, amelyek mindazoknak az igényeknek az érvényesítésére irányulnak, amelyeknek az elbírálása polgári bíróság hatáskörébe tartozik. nemzetközi magánjog: kollíziós normákat tartalmaz, amelyek azt írják elő, hogy nemzetközi elemet is tartalmazó magánjogi vitában melyik állam jogát kell alkalmazni. A kollízió jogszabály-összeütközést jelent. A jogrendszerek összeütközéséből adódó nemzetközi kollíziót feloldó szabályokat kollíziós normáknak nevezzük. 5
6 A jogforrás A jogforrás komplex fogalom. Jelenti azt, hogy a jogszabály kitől, mely állami szervtől ered és konkrétan milyen formában jelenik meg. Ezek alapján a jogforrás fogalma: a kibocsátó meghatározott módon és formában megjelenő akarata, amelyből a címzettek megismerhetik jogaikat és kötelességeiket. A jogforrások csoportosítása Az alábbi jogforrásokat különböztethetjük meg (fajtái): jogalkalmazói (a jogalkalmazói szervek tevékenysége során jogi normák jönnek létre) és jogalkotói (állami szervek tevékenysége); anyagi (materiális, a jog tartalma, amiből származik) és alaki (formális, amiből a jog kötelező ereje fakad); belső (ahonnan a jog származik, a jogalkotó) és külső (az a forma, amelyben a jog megjelenik); rendes (azok a jogszabályok, amelyeket a jogalkotásra különleges, rendkívüli feltételek hiányában is feljogosított szervek alkotnak) és rendkívüli (azok a jogszabályok, amelyeket a rendkívüli körülmények miatt létrehozott sajátos szerv (pl. Honvédelmi Tanács), vagy a jogalkotásra egyébként fel nem jogosított szerv (pl. köztársasági elnök), illetőleg jogalkotásra eredetileg is feljogosított szerv (pl. Kormány) alkot). A rendkívüli jogforrások érvényessége sajátos feltételekhez kötött és időbeli hatályuk korlátozott. A jogviszony A jogviszony jogilag szabályozott társadalmi viszony. A jogviszony alanyai jogképes személyek. A jogviszony tárgya az, amire a jogviszony irányul. Tartalma jogok és kötelezettségek, amelyek a jogviszony alanyait az adott jogviszonyból folyóan megilletik. Például a tanulói jogviszony (alanya: az oktatási intézmény és a tanuló, tárgya: a tanulási tevékenység szabályozása, tartalma: a tanuló jogai és kötelezettségei, az intézmény vállalásai és elvárásai stb.). A jogképesség azt jelenti, hogy a jogviszony alanyát jogok illethetik meg és kötelezettségek terhelhetik (pl. az ember, a jogi személy, az állam stb.) A jogi norma fogalma, jellemzői. A jogkövetkezmény. A jogi norma a jog legkisebb önmagában értelmes egysége, amelyik egy teljes, értelmezhető, követhető, alkalmazható magatartásszabályt alkot. A jogi norma elemei: alanya: pl. mindenki, egy személy, jogalanyok; tárgya: - a szabályozott magatartás: (tevés, nem tevés, tartózkodás), a magatartás minősítése: kötelező (pl. adófizetés), tilos (pl. bűncselekmény), megengedő; tartalma: a jogkövetkezmény (pozitív vagy negatív). A jogi norma szerkezeti (funkcionális) elemei: 6
7 hipotézis (feltétel), meghatároz egy magatartást diszpozíció (rendelkezés), a hipotézisben meghatározott feltételek esetén a jogi norma címzettjének milyen magatartást kell vagy lehet tanúsítani. jogkövetkezmény a magatartási utasítás követése vagy nem követése esetére meghatározott rendelkezéseket tartalmazza. Az előírt magatartás követésének következménye a joghatás (pozitív), a nem követésé a szankció (negatív). A jogi norma jellemzői: (1) érvényesség (hitelesség): a norma kötelezően elismert és elfogadott az alanyok számára. (2) általánosság: általánosan követendő magatartási szabályokat határoz meg. (3) ismételtség (normativitás): a norma rendelkezése alapján a címzetteknek megegyező élethelyzetekben ugyanúgy kell cselekedniük. (4) szankcionáltság: a normasértés következménye, a kilátásba helyezett joghátrány. (5) hipotetikus szerkezet: mindig egy feltételezett esemény leírására vonatkozik, akkor kell alkalmazni, ha ez az esemény bekövetkezik. (6) kölcsönösség (reciprocitás): a jogi normák a jogok és kötelezettségek egységes rendszerét képezik, az egyén magatartásának befolyásolásával teszik lehetővé a társadalmi együttműködés, együttélés fenntartását A jogalkotás fajtái, szervei, szakaszai, folyamata. A jogalkotás a kifejezetten jogalkotó hatáskörrel felruházott állami szervek tevékenysége, amely tudatosan, kimondottan és kizárólagosan közvetlenül, általános és absztrakt magatartásszabályok formájában megfogalmazódó jogi normák létrehozása irányul. A jogalkotói jog a jövőben előforduló lehetséges esetekre megfogalmazott jogi normákból áll, érvényessége általában a jövőre szól. Alapvető követelményei (2010. évi CXXX. tv a jogalkotásról 2..alapján): (1) A jogszabálynak a címzettek számára egyértelműen értelmezhető szabályozási tartalommal kell rendelkeznie. (2) Alapszabály, hogy a jogszabály a hatálybalépését megelőző időre nem állapíthat meg kötelezettséget, kötelezettséget nem tehet terhesebbé, valamint nem vonhat el vagy korlátozhat jogot, és nem nyilváníthat valamely magatartást jogellenessé. (3) A jogszabály hatálybalépésének időpontját úgy kell megállapítani, hogy elegendő idő álljon rendelkezésre a jogszabály alkalmazására való felkészülésre. (4) A jogszabályok megalkotásakor biztosítani kell, hogy a jogszabály megfeleljen az Alaptörvényből eredő tartalmi és formai követelményeknek, illeszkedjen a jogrendszer egységébe, megfeleljen a nemzetközi jogból és az európai uniós jogból eredő kötelezettségeknek, és megfeleljen a jogalkotás szakmai követelményeinek. A jogalkotásnak két fajtáját különböztetjük meg: a törvényhozást és a rendeletalkotást. E megkülönböztetés alapja, hogy milyen állami szerv jogalkotó tevékenységéről van szó. 7
8 Törvényhozás Általában a legfelső állami szervek jogalkotásra irányuló tevékenységét jelenti. A törvényhozás folyamata részleteiben is jogilag szabályozott. A törvényhozás tárgyát a legállandóbb jellegű és legjelentősebb társadalmi viszonyok, a leginkább jellemző, tipikus emberi magatartások képezik, mivel azok igénylik a törvényi formát. Az Alaptörvény szerint a törvényhozás joga az Országgyűlést illeti, ilyen elnevezéssel tehát kizárólag az Országgyűlés alkothat jogszabályt. Törvényhozási tárgyak szerint: alapjogi törvény: Alaptörvény szerint alapvető jogokra és kötelezettségekre vonatkozó szabályokat csak törvény állapíthat meg. szervezeti törvény: az Alaptörvényben ismert valamennyi intézményre, szervezetre vonatkozóan szabályoz (pl. rendőrség, önkormányzat stb.) költségvetési törvény: önállóan nevesített tárgykör, az állam bevételeinek és kiadásainak éves szinten tervezett rendszerét szabályozza. A törvények a határozathozatal szerint lehetnek feles és kétharmados törvények. A megkülönböztetés egy másik formája szerint létezik egyszerű törvény, illetve alkotmánytörvény. A január 01-én hatályba lépett Magyarország Alaptörvénye vezette be a sarkalatos törvény fogalmát. A sarkalatos törvény olyan törvény, amelynek elfogadásához és módosításához a jelen lévő országgyűlési képviselők kétharmadának szavazata szükséges. Rendeletalkotás Minden olyan jogalkotás, amelyik nem törvényhozás, általában a Parlamentnek alárendelt kormányzati és államigazgatási szervek jogalkotó tevékenysége. Az Alaptörvény többféle rendeletet különböztet meg. Az Alaptörvény elismeri a Kormány speciális szabályozó hatáskörét és kimondja: A Kormány tagja törvényben vagy kormányrendeletben kapott felhatalmazás alapján, feladatkörében eljárva, önállóan vagy más miniszter egyetértésével rendeletet alkot, amely törvénnyel, kormányrendelettel és a Magyar Nemzeti Bank elnökének rendeletével nem lehet ellentétes. Rendeletek csoportosítása Egyes esetekben a törvények hatálybaléptetése és végrehajtása is sajátos rendeleteket igényel, a végrehajtási rendeletet. A végrehajtó hatalom szervei nem teljesíthetik feladataikat bizonyos általános jogi magatartásszabályok kibocsátása nélkül. Az ágazati rendeletek az államigazgatás egy-egy ágát irányító miniszterek, testületek vagy más országos főhatóságok rendeletei. Az ágazati rendeletek legjellemzőbb példája a miniszteri rendelet. A rendeletek harmadik csoportját az önkormányzati rendeletek alkotják. A helyi önkormányzatok működésükhöz, autonómiájuk biztosításához rendeletalkotási jogkörrel rendelkeznek, az általuk alkotott rendeletek más jogszabállyal nem lehetnek ellentétesek. 8
9 A jogszabályok előkészítése (2010. évi CXXX. tv a jogalkotásról IV. fejezet alapján) a) A jogszabály szakmai tartalmának és jogrendszerbe illeszkedésének biztosítása: A jogszabály előkészítőjének feladata az alapvető követelmények figyelembe vételével - a jogszabály szakmai tartalmának kialakítása. Az alapvető követelmények érvényesítéséről a kormányzati jogszabály-előkészítő tevékenység során a Kormány az igazságügyért felelős miniszter útján gondoskodik. b) Előzetes hatásvizsgálat: A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen a társadalmi, gazdasági, költségvetési hatásait; a környezeti és egészségi következményeit; az adminisztratív terheket befolyásoló hatásait; valamint a jogszabály megalkotásának szükségességét, a jogalkotás elmaradásának várható következményeit, és a jogszabály alkalmazásához szükséges személyi, szervezeti, tárgyi és pénzügyi feltételeket. c) Indokolási kötelezettség: A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait. d) A jogszabálytervezetek véleményezése: A jogszabály előkészítője gondoskodik arról, hogy a jogszabály tervezete megismerhető és véleményezhető legyen. e) A jogszabálytervezetek egyeztetése az Európai Unió intézményeivel és tagállamaival: a jogszabály tervezetét az Európai Unió egyes intézményeinek és tagállamainak előzetesen bejelentésre vagy egyéb véleményezésre meg kell küldeni. Az előzetes bejelentési kötelezettség alá tartozó jogszabály az előzetes bejelentési eljárás befejezését követően alkotható meg. A jogalkotási folyamat szakaszai Különböző formái vannak legrészletesebben a törvényhozás van szabályozva ennek ellenére minden jogalkotási folyamat a következő öt szakaszra bontható: 1) A szabályozás kezdeményezése: valamilyen társadalmi igény teszi szükségessé a felmerült helyzet jogi rendezését, amely irányulhat új rendelkezés megalkotására vagy meglévő szabály módosítására. A jogszabály fajtája határozza meg, hogy kik jogosultak kezdeményezésre. 2) A jogszabálytervezet elkészítése: a jogszabálytervezet tényleges megszövegezése, megszerkesztése és a döntéshozó szerv elé terjesztése. 3) A jogszabálytervezet megvitatása: a döntést hozó szerv által történő részletes területi vita vagy egyszemélyes döntés esetén egyeztetési kötelezettség formájában jelenik meg. 4) A jogszabálytervezet elfogadása: a javaslat előírt szabályok szerinti elfogadása vagy egyszemélyes döntés meghozatala. 5) A jogszabály kihirdetése: a kihirdetés mindig a hivatalos lapban (Magyar Közlöny) történik vagy önkormányzati rendelet esetében, a helyben szokásos módon. A jogszabályok kihirdetése és közzététele A kihirdetés és a közzététel fogalmának meghatározása Kihirdetés: érvényességi feltétel, joghatások fűződnek hozzá és jogszabályban meghatározott helyen és módon történik. Közzététel: A kihirdetésen kívül minden más megjelenés, nem fűződnek joghatások hozzá, nincs jogszabályi meghatározottság, alakiság. 9
10 A jogszabályok kihirdetése és közzététele (2010. évi CXXX. tv a jogalkotásról VII. fejezet alapján) A jogszabályokat - az önkormányzati rendelet kivételével - a Magyar Közlönyben kell kihirdetni. A minősített adatot nem tartalmazó közjogi szervezetszabályozó eszközt a fővárosi és megyei kormányhivatal vezetőjének normatív utasítása, a helyi önkormányzat képviselőtestületének és a nemzetiségi önkormányzat képviselő-testületének normatív határozata, valamint a polgármester és a jegyző normatív utasítása kivételével a Magyar Közlönyben közzé kell tenni. A köztársasági elnök által aláírt törvénynek, a Magyar Nemzeti Bank elnöke rendeletének, az önálló szabályozó szerv vezetője rendeletének a Magyar Közlönyben való kihirdetéséről a kézhezvételt követően haladéktalanul a kormányzati tevékenység összehangolásáért felelős miniszter gondoskodik. Magyar Közlöny Magyarország hivatalos lapja. A Magyar Közlönyt a kormányzati portálon történő elektronikus dokumentumként való közzététellel kell kiadni, melynek szövegét hitelesnek kell tekinteni. Felelős szerkesztőjét és a helyettesítésére jogosult személyt a kormányzati tevékenység összehangolásáért felelős miniszter normatív utasításban jelöli ki. A Magyar Közlöny közzétett számai a kormányzati portálról nem távolíthatóak el, azok archiválására az elektronikus archiválásról szóló jogszabály rendelkezéseit kell alkalmazni. Felelős szerkesztője a Magyar Közlöny oldal-hű másolatát papíron megküldi a köztársasági elnöknek, az Országgyűlés elnökének, az Alkotmánybíróság elnökének, a Kúria elnökének, az Országos Széchényi Könyvtárnak és az Országgyűlési Könyvtárnak. A Magyar Közlöny oldal-hű másolata papíron, illetve digitális adathordozón is terjeszthető. A Magyar Közlönyfelelős szerkesztőjét és a helyettesítésére jogosult személyt az igazságügyért felelős miniszter normatív utasításban jelöli ki. Nemzeti Jogszabálytár A Nemzeti Jogszabálytár a Kormány rendeletében meghatározott tartalommal és honlapon, elektronikus közszolgáltatásként működő, bárki számára térítésmentesen hozzáférhető, egységes szerkezetű (módosításokkal egybefoglalt) szövegeket tartalmazó elektronikus jogszabálygyűjtemény A jogszabályok és a közjogi szervezetszabályozó eszközök A jogszabály egy vagy több jogi normát tartalmazó jogalkotói akarat, amely meghatározott eljárási rendben (jogalkotás), meghatározott formában és elnevezéssel jön létre. Magyarország Alaptörvényében (2011. április 25.) meghatározottak szerint (T. cikk) általános helyzetben jogszabály (hierarchia szerint): 10
11 törvény (Alaptörvény, sarkalatos törvény, törvény) jogalkotó: Országgyűlés. Alaptörvény: elfogadásához, módosításához az összes képviselő 2/3-ának szavazata; sarkalatos törvény: elfogadásához, módosításához a jelenlévő képviselők 2/3-ának szavazata; törvény: elfogadásához, módosításához a jelenlévő képviselők 50%-ának + 1 főnek a szavazata szükséges. kormányrendelet (jogalkotó: Kormány) miniszterelnöki rendelet (jogalkotó: Miniszterelnök) miniszteri rendelet (jogalkotó: Miniszter) Magyar Nemzeti Bank elnökének rendelete (jogalkotó: MNB elnök) önálló szabályozó szerv vezetőjének rendelete (önálló szabályozó szerv: Alaptörvény felhatalmazása alapján az Országgyűlés sarkalatos törvényben a végrehajtó hatalom körébe tartozó egyes feladat- és hatáskörök gyakorlására önálló szabályozó szervet hozhatnak létre.) önkormányzati rendelet (jogalkotó: az önkormányzat képviselő testülete): az önkormányzatok a sajátos területi-helyi viszonyokat rendeletileg szabályozhatják. Jogszabály továbbá a Honvédelmi Tanács rendkívüli állapot idején és a köztársasági elnök szükségállapot idején kibocsátott rendelete. (Különleges jogrend Alaptörvény cikk). A jogszabály megjelenési formája (fajtája, elnevezése) szerint lehet törvény vagy rendelet. Törvény A legmagasabb rendű jogforrás, amelynek megalkotója a legfőbb népképviseleti szerv az Országgyűlés. Kiemelt formája az alkotmánytörvény => Magyarország Alaptörvénye). Törvény nem lehet ellentétes az Alaptörvénnyel. A törvényi szabályozás arra irányul, hogy rögzítse azokat az életviszonyokat, jogi szabályozási tárgyakat (törvényhozási tárgyakat), amelyeknek eredeti, elsődleges szabályozása csak törvény útján lehetséges, pl. alapjogok szabályozása. Jelölése: (Alaptörvény kivételével): A törvény jelölése annak kihirdetése során magában foglalja a törvény kihirdetésének évét, sorszámát, a törvény elnevezést és a törvény címét. Rendelet Jogszabály, melyet a végrehajtó hatalom erre feljogosított központi szervei, továbbá a helyi és területi önkormányzati szervek az Alaptörvényben vagy más törvényben előírt feltételek között, és eljárási rend szerint bocsátanak ki. A rendelet a jogforrási hierarchiából adódóan nem lehet ellentétes törvénnyel. 11
12 Jelölése: A rendelet jelölése annak kihirdetése során magában foglalja a jogszabály megalkotójának megjelölését, a sorszámát, a kihirdetésének napját, a jogszabály elnevezését és címét. A jogforrás a jogszabálynál bővebb fogalomkört takar, mert minden jogszabály jogforrás, de nem minden jogforrás jogszabály. Közjogi szervezetszabályozó eszközök A közjogi szervezetszabályozó eszközök fogalmát a jogalkotásról szóló évi CXXX. törvény vezette be. A közjogi szervezetszabályozó eszköz jogszabállyal nem lehet ellentétes, benne jogszabály rendelkezése nem ismételhető meg. Közjogi szervezetszabályozó eszközök a normatív határozat és normatív utasítás (2010. évi CXXX. tv a jogalkotásról VI. fejezet alapján): Az Országgyűlés, a Kormány, és más testületi központi államigazgatási szerv; az Alkotmánybíróság, és a Költségvetési Tanács; a helyi, illetve a nemzetiségi önkormányzat képviselő-testülete; normatív határozatban szabályozhatja a saját és az általa irányított szervek szervezetét és működését, tevékenységét, valamint cselekvési programját. Normatív utasításban szabályozhatja a köztársasági elnök, a miniszterelnök, a központi államigazgatási szerv vezetője, az Országos Bírósági Hivatal elnöke; a legfőbb ügyész, az alapvető jogok biztosa; a Magyar Nemzeti Bank elnöke, az Állami Számvevőszék elnöke; fővárosi és megyei kormányhivatal vezetője; a polgármester és a jegyző a vezetése, az irányítása vagy a felügyelete alá tartozó szervek szervezetét és működését, valamint tevékenységét. Törvényben meghatározott tárgykörben normatív utasítást adhat ki: az Országgyűlés, a köztársasági elnök, az Alkotmánybíróság, az alapvető jogok biztosa, az önálló szabályozó szerv, valamint a minisztérium hivatali szervezetének vezetője, amely a szerv állományába tartozó személyekre kötelező. 12
13 1.6. Jogszabályok érvényessége és hatálya. A jogszabály hatályán azt értjük, hogy annak alapján adott időben, területen és személyekre nézve jogviszonyok keletkezhetnek, módosulhatnak és szűnhetnek meg. Lehet időbeli, területi, személyi és tárgyi hatály. A jogszabály hatályossága nem más, mint annak időbeli, területi, személyi esetleg tárgyi alkalmazhatósága. A hatály fajtái: A jogszabály időbeli hatálya arra a kérdésre ad választ, hogy milyen időintervallumon belül szabályozza a jogszabály a jogviszonyokat. A hatályba lépés idejét a hatályba lépés évének, hónapjának és napjának megjelölésével kell megállapítani. Ha a jogszabály időbeli hatályának kezdőnapja egybeesik a kihirdetés napjával, akkor az érvényesség és a hatályosság is egybeesik. A jogszabály területi hatálya meghatározza azt a földrajzilag körülhatárolt területet, amely területen a jogszabály jogokat és kötelezettségeket határoz meg (pl. szükségállapot kihirdetés). A jogszabályok személyi hatálya a jogalanyoknak azt a körét határozza meg, akiknek jogát és kötelességeit a jogi norma meghatározza (pl. polgári jog jogalanyai). A jogszabályok tárgyi hatálya azokat a meghatározott jogviszonyokat öleli fel, amiket a jogalkotó szabályoz. Tárgyi hatály: - mire vonatkozik (pl. társaságok) A jogszabály hatálya (2010. évi CXXX. tv a jogalkotásról III. fejezet alapján) a) A jogszabály területi hatálya: Magyarország területére, az önkormányzati rendelet területi hatálya a helyi önkormányzat közigazgatási területére terjed ki. b) A jogszabály személyi hatálya: Magyarország területén a természetes személyekre, jogi személyekre és jogi személyiséggel nem rendelkező szervezetekre, valamint Magyarország területén kívül a magyar állampolgárokra. Önkormányzati rendelet esetében a helyi önkormányzat közigazgatási területén a természetes személyekre, jogi személyekre és jogi személyiséggel nem rendelkező szervezetekre terjed ki. c) A jogszabály időbeli hatálya: A jogszabályban meg kell határozni a hatálybalépésének napját, amely a jogszabály kihirdetését követő valamely nap lehet. A hatályos jogszabály módosítása A hatályos jogszabályi rendelkezést a jogalkotói hatáskörrel rendelkező szerv jogszabály megalkotásával, a módosítani kívánt jogszabályi rendelkezést tételesen megjelölő, a módosítást kimondó jogszabályi rendelkezéssel módosíthatja. A jogszabály hatályon kívül helyezése A jogszabály hatályát veszti: a) ha a hatályon kívül helyezendő jogszabályt vagy jogszabályi rendelkezést tételesen megjelölő, a hatályon kívül helyezést kimondó jogszabályi rendelkezés hatályon kívül helyezi, b) ha a módosítandó jogszabályi rendelkezést tételesen megjelölő, annak helyébe lépését kimondó jogszabályi rendelkezés módosítja, c) ha azt az Alkotmánybíróság vagy a bíróság megsemmisíti. 13
14 A hatályos jogszabályt vagy jogszabályi rendelkezést a hatályon kívül helyezni kívánt jogszabály vagy jogszabályi rendelkezés megalkotására hatáskörrel rendelkező szerv helyezheti hatályon kívül. Hatályon kívül helyezhető: a) törvényben kormányrendelet. b) kormányrendeletben a Kormány tagjának rendelete. c) a Kormány rendeletével hatályon kívül helyezheti azon kormányrendeleteket, amelyek módosítására már nincs felhatalmazása. d) a Kormány tagja rendeletével hatályon kívül helyezheti a feladatkörébe tartozó miniszteri rendeleteket, miniszterelnöki rendeleteket. A szabályozási átmenet A jogszabályi rendelkezést ha jogszabály eltérően nem rendelkezik a hatálybalépését követően keletkezett tényekre és jogviszonyokra, valamint megkezdett eljárási cselekményekre kell alkalmazni. A jogszabályi rendelkezést ha jogszabály eltérően nem rendelkezik a hatálya alatt keletkezett tényekre és jogviszonyokra, valamint megkezdett eljárási cselekményekre a jogszabályi rendelkezés hatályvesztését követően is alkalmazni kell. pl.: Bűncselekmények elkövetése esetén június 30-ig évi IV. törvényt kellett alkalmazni, július 01. után elkövetett bűncselekmények esetén pedig a évi C. törvény alkalmazandó. Átmenet: azon bűncselekmények esetén, amelyek elkövetési ideje a régi törvény hatálya alá esik a régi szabályozás alkalmazandó, azaz egy ideig a két törvény párhuzamos alkalmazása történik. A jogszabály érvényessége A jogszabály érvényes, ha a meghatározott alaki és tartalmi követelményeknek megfelel. Általános összefüggés a hatályosság és az érvényesség között: Minden hatályos jogszabály érvényes, de nem minden érvényes jogszabály hatályos. Az érvényesség feltételei (alaki követelmények): 1. Hatásköri feltétel:az adott szervnek legyen a szabályozásra jogszabályban rögzített felhatalmazása, azaz az arra feljogosított szervtől származzék és meghatározott társadalmi viszonyok szabályozására szóljon. 2. Hierarchikus feltétel:a jogszabály ne legyen ellentétes a magasabb rendű jogszabállyal. 3. Illetékességi feltétel: A jogalkotásról szóló tv. alapján alkossák meg. A jogalkotó csak az illetékességi területén (földrajzi terület) hozhat jogszabályi döntést (Pl. a miskolci önkormányzat képviselő testülete nem alkothat Győr városára vonatkozó szabályozást). 4. Kihirdetési feltétel: A jogszabályokat megfelelő módon ki kell hirdetni. pl. Magyar Közlöny, önkormányzati rendeleteket a helyileg szokásos módon, pl.: hirdetmény, önkormányzati értesítő, helyi lap illetve helyi média útján. A jogrendszer folyamatos felülvizsgálata (2010. évi CXXX. tv a jogalkotásról V. fejezet alapján) a) Utólagos hatásvizsgálat: A miniszter folyamatosan figyelemmel kíséri a feladatkörébe tartozó jogszabályok hatályosulását, és szükség szerint lefolytatja a jogszabály utólagos 14
15 hatásvizsgálatát, ennek során összeveti a szabályozás megalkotása idején várt hatásokat a tényleges hatásokkal. b) Jogszabályok tartalmi felülvizsgálata: A jogalkalmazás és az utólagos hatásvizsgálat tapasztalatait is figyelembe véve a miniszter gondoskodik arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében az elavult, szükségtelenné vált, a jogrendszer egységébe nem illeszkedő, a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható, a normatív tartalom nélküli, tartalmilag kiüresedett vagy egyébként alkalmazhatatlan, vagy az indokolatlanul párhuzamos vagy többszintű szabályozást megvalósító, a feladatkörébe tartozó jogszabályi rendelkezések hatályon kívül helyezésére, illetve megfelelő módosítására kerüljön sor. A hatásvizsgálat, illetve a tartalmi felülvizsgálat a Magyar Nemzeti Bank elnökének rendelete, illetve az önálló szabályozó szerv vezetőjének rendelete esetén a jogalkotó, önkormányzati rendelet esetén a jegyző hatáskörébe tartozik. A normakontroll A normakontroll az Alaptörvénnyel való összhang vizsgálatát jelenti, az Alkotmánybíróság feladat- és hatáskörébe tartozó eljárás. A normakontroll fajtái: a) Az Alaptörvénnyel való összhang előzetes vizsgálata (előzetes normakontroll eljárás): Az Alkotmánybíróság az Alaptörvénnyel való összhang szempontjából megvizsgálja az elfogadott, de ki nem hirdetett törvényeket. b) Az Alaptörvénnyel való összhang utólagos vizsgálata (utólagos normakontroll eljárás): A Kormány, az országgyűlési képviselők egynegyede vagy az alapvető jogok biztosa kezdeményezésére az Alkotmánybíróság felülvizsgálja a jogszabályoknak az Alaptörvénnyel való összhangját. Nincs helye az Alkotmánybíróság utólagos normakontroll eljárásának, ha az indítvány az Alkotmánybíróság által érdemben már elbírált jogszabály vagy jogszabályi rendelkezés vizsgálatára irányul, és az indítványozó az Alaptörvénynek ugyanarra a rendelkezésére, illetve elvére (értékére), és azonos alkotmányos összefüggésre hivatkozva kéri az alaptörvény-ellenességet megállapítani (ítélt dolog), kivéve, ha az Alkotmánybíróság döntése óta a körülmények alapvetően megváltoztak. c) Bírói kezdeményezés egyedi normakontroll eljárás iránt: Bírói kezdeményezésre az Alkotmánybíróság felülvizsgálja az egyedi ügyben alkalmazandó jogszabálynak az Alaptörvénnyel való összhangját. Erre akkor kerülhet sor, ha a bírónak az előtte folyamatban levő egyedi ügy elbírálása során olyan jogszabályt kell alkalmazni, amelynek alaptörvény-ellenességét észleli, vagy alaptörvény-ellenességét az Alkotmánybíróság már korábban megállapította, - a bírósági eljárás felfüggesztése mellett - kezdeményezi a jogszabály vagy jogszabályi rendelkezés alaptörvény-ellenességének megállapítását, illetve az alaptörvény-ellenes jogszabály alkalmazásának kizárását. 15
16 1.7. A jogalkalmazás fogalma, szakaszai, fajtái. A jogalkalmazás a jogérvényesülés és a jogszabály konkretizálásának egyik esete. Az általánosan és elvontan megfogalmazott jogi normák konkrét, egyedi esetekre való vonatkoztatását, érvényesítését jelenti. A jogalkalmazás a jog érvényesülésének módja. A jogszabályok címzettjei a jogalanyok, a magatartásuk önmagában nem eredményezi a jogi normák előírásainak megvalósulását, ezért a kényszerítés lehetőségével rendelkező állami szervek tevékenységére van szükség. Erre általában két esetben kerül sor: a) ha a jogszabályok címzettjei megsértették az előírásokat és így a jogi norma érvényesülésére csak a jogsértővel szembeni hátrány alkalmazásával kerülhet sor. b) ha a jogalanyok jogkövető magatartása önmagában nem váltja ki a kívánt joghatást, ahhoz az állami szervek közreműködésére is szükség van, vagyis a jogszabályok előírása alapján a konkrét jogviszonyok keletkezése, módosulása vagy megszüntetése az illetékes állami szerv egyedi döntése nélkül nem lehetséges. Tipikusan ebbe a körbe tartoznak az engedélyezési eljárások pl. építési engedély kiadása. Ezek alapján a jogalkalmazás fogalma: az arra feljogosított állami szervek olyan meghatározott tevékenysége, amely során az általánosan megfogalmazott magatartási szabályt (normát) konkrét egyedi esetre alkalmazzák, és amely tevékenységükkel egyedi jogviszonyokat hoznak létre, módosítanak, vagy szüntetnek meg. A jogalkalmazás fajtái A jogalkalmazás fajtáit az alapján különböztetjük meg, hogy milyen szerv végzi, ezért az adott jogrendszerben, annyi fajta különböztethető meg, ahány típusú szerv végez jogalkalmazást. A legfontosabbak a bírósági és a közigazgatási jogalkalmazást, minden más nevesített jogalkalmazó tevékenység ezekbe a típusokba sorolható be. A bírósági jogalkalmazás (és ezen belül a polgári, büntető, katonai, munkaügyi, közigazgatási és alkotmánybíráskodást) az írott jog jellemzi, mely formalizált eljárási kereteken belül érvényesül. A közigazgatási jogalkalmazás hivatalból vagy az ügyfél kérelmére jár el és hoz döntést, mely irányulhat ügyfelet érintő jog vagy kötelezettség megállapítására (pl. adókivetés), adat igazolására (pl. születési anyakönyvi kivonat), nyilvántartás vezetésére (pl. lakcímnyilvántartás), hatósági ellenőrzésre. Sajátos a rendőri és más kapcsolódó rendvédelmi szervek jogalkalmazásának kérdése, mivel ez a bűnfelderítő tevékenység során a bírói, míg a rendészeti igazgatási tevékenység során a közigazgatási jogalkalmazáshoz kapcsolódik. A jogalkalmazás szakaszai (1) A vonatkozó jogszabályok hiteles szövegének kikeresése, megállapítása és kötelező erejük vizsgálata. A jogszabály kiválasztásához a jogalkalmazónak a tényállásról, az esetről bizonyos kiinduló adatokkal kell rendelkezni, amire a mások által szolgáltatott információ (feljelentés, keresetlevél, vádirat) vagy a saját tapasztalat nyomán (nyomozás, ellenőrzés) tesz szert. (2) A tényállás megállapítása, pontosabban a ténymegállapítások összegyűjtése, megértése, mérlegelése, áttekintése. Sajátos megismerési tevékenység, a jogilag releváns (lényeges) tények kiszűrése, értékelése. 16
17 (3) A jogszabály értelmezése a jogi norma konkrét tényállásra vonatkozó tartalmának feltárása. (4) A megállapított tényállás jogi minősítése a jogalkalmazás folyamatának döntő eleme, mivel ekkor történik a jogszabály általános előírásainak és valamennyi konkrét eseti tényállás egyediségének egymásra vetítése. (5) A jogkövetkezmények megállapítása a jogalkalmazás folyamatának utolsó, záró művelete. Közvetlenül a tényállás jogi minősítéséhez kapcsolódik, azzal nem állhat ellentétben. A jogkövetkezmények megállapítása önálló, felelősségteljes művelet. A megállapítható jogkövetkezmények körét egyrészt a jogi minősítés, másrészt pedig a jogi szabályozás jellege szabja meg. A jogi minősítés kizárja a vele ellentétes jogkövetkezmények megállapítását (ha nem bűnös, elítélni nem lehet) Felkészülési kérdések. 1. Mit értünk társadalmi norma alatt? Sorolja fel a funkcióit és fajtáit! 2. Hogyan alakult ki a jog? Jellemezze a jog és az állam kapcsolatát! 3. Mit ért a jog fogalma alatt? Milyen jellemzői vannak? 4. Ismertesse a jogrendszer fogalmát, sajátosságait és jellemzőit! 5. Mit jelent a jogszabályi hierarchia? Ismertesse az alapszabályát! 6. Ismertesse a jogbiztonság fogalmát! 7. Ismertesse a jogág fogalmát, csoportosítási szempontjait! 8. Sorolja fel és jellemezze a magyar jogrendszer jogágait! 9. Ismertesse a jogforrás fogalmát, fajtáit és csoportosítását! 10. Mi a jogviszony? Melyek a jogviszony elemei? Mit értünk jogképesség alatt? 11. Mit nevezünk jogi normának? Ismertesse a jogi norma szerkezeti elemeit és jellemzőit! 12. Mi a jogalkotás? Milyen fajtái vannak? 13. Ismertesse a jogalkotás alapvető követelményrendszerét! 14. Ismertesse a törvényhozás fogalmát, a törvényhozás tárgyait és a törvények fajtáit a határozathozatal szempontjából! 15. Ismertesse a rendeletalkotás fogalmát és a rendeletek fajtáit! 16. Ismertesse a jogszabályok előkészítését! 17. Melyek a jogalkotási folyamat szakaszai? 18. Ismertesse a kihirdetés és a közzététel fogalmát! 19. Ismertesse a jogszabályok kihirdetésének módjait! 20. Mit tud a Magyar Közlönyről? Ismertesse a Nemzeti Jogszabálytár fogalmát! 21. Mit nevezünk jogszabálynak? Ismertesse a jogszabály megjelenési formáit! 22. Ismertesse a jogszabályok jelölését! Milyen összefüggés van a jogforrás és a jogszabály között? 23. Sorolja fel általános helyzetben az Alaptörvényben meghatározott jogszabályokat! Mi jellemzi a különleges jogrendet a jogszabályok szempontjából? 24. Mit értünk közjogi szervezetszabályozó eszköz alatt? Mi jellemzi? Ismertesse a normatív határozat és a normatív utasítás fogalmát! 25. Ismertesse a hatály fogalmát és fajtáit! Ismertesse az érvényesség fogalmát és feltételeit! 26. Milyen összefüggés van a hatályosság és az érvényesség között? Példán keresztül mutassa be! 27. Mit ért a jogrendszer folyamatos felülvizsgálatán? 28. Mit jelent a normakontroll? Milyen fajtái vannak? 29. Ismertesse a jogalkalmazás fogalmát és fajtái! 30. Ismertesse a jogalkalmazás szakaszait! 17
18 2. Alkotmányjogi ismeretek 2.1. Az állam fogalma, kialakulása, rendeltetése. Az állam fogalmát több fogalmi elem figyelembe vételével határozzuk meg. Az állam: történelmi kategória: az emberi társadalom fejlődésének a szükségszerű következménye, kialakulása és fejlődése a társadalom egészének a fejlődésén alapszik. viszonylagos önállósággal rendelkezik: a gazdasági viszonyokon nyugvó, azokra visszaható, önálló politikai, gazdasági és ideológiai erőt jelent és elkülönült önálló célokkal, döntésekkel, érdekkel is rendelkezik. szuverén: az állami tevékenység nélkülözhetetlen eleme, a központi államhatalom függetlenségét és korlátlanságát jelenti meghatározott népesség és terület fölött (belső szuverenitás), valamint a nemzetközi kapcsolatokban (külső szuverenitás). A belső szuverenitás kifejezi azt is, hogy az állam nem vérségi-rokoni, hanem területiközigazgatási elven szerveződik. a munkamegosztás külön ágát képezi: társadalmi rendeltetésének ellátására, mint a néptől elkülönült embercsoport működik, amely további állami szervekre tagozódik. közhatalmi szervezet: a gazdaságilag uralkodó rétegek politikai uralmának a szerve a jogra támaszkodva, szükség esetén kényszer és erőszak alkalmazásával is a fennálló társadalmi rendet védelmezi. önálló társadalmi rendeltetése van: a fennálló társadalmi rend fenntartása és védelme, a társadalom létfeltételeinek biztosítása, valamint központi, területi és helyi szervein keresztül az egyének és a közösségek tevékenységeinek szervezése, vezetése és közös ügyeinek intézése. a társadalom hivatalos képviselője: olyan hatalmi intézmény, amely az egész társadalom nevében végzi közhatalmi feladatait és tevékenységét. meghatározott funkciókat lát el. Ezek alapján az állam a társadalom történelmileg meghatározott, viszonylagos önállósággal és szuverenitással rendelkező, a munkamegosztás külön ágát képező közhatalmi szervezet, amely társadalmi rendeltetését a társadalom képviseletében funkciói gyakorlásával tölti be. Az állam társadalmi rendeltetése magában foglalja: a hatalmi-uralmi rend biztosítását, a hatalmi pozícióban lévő rétegek előnyös helyzetének fenntartását. a társadalmi helyzetüket tekintve alárendelt rétegek féken-tartását, a fennálló társadalmi-gazdasági rend ellen jogellenesen fellépők elnyomását. a társadalom különböző rétegei egzisztenciális szükségleteinek kielégítéséhez szükséges életfeltételek folyamatos biztosítását, újratermelését. az államcélok, állami döntések helyes meghozatalát, az államérdek érvényesítését és a társadalom belső rendjének és szervezettségének biztosítását. a társadalmi munkamegosztás, a termelés, az elosztás, a csere és a fogyasztás társadalmi méretekben történő megszervezését, irányítását és ellenőrzését. a társadalom kulturális, szellemi életének irányítását. társadalmi rendeltetésének betöltése érdekében önmagának építését, erősítését, szervezeteinek fejlesztését, létének védelmét. 18
19 Ezek alapján az állam társadalmi rendeltetése a fennálló társadalmi rend fenntartása és védelme, a társadalom létfeltételeinek biztosítása, valamint központi, területi és helyi szervein keresztül az egyének és a közösségek tevékenységeinek szervezése, vezetése és közös ügyeinek intézése. Az állam társadalmi rendeltetése a társadalmi haladás irányához és társadalmi környezetének változtatást sürgető vagy az ellen fellépők magatartásához képest lehet progresszív vagy konzervatív jellegű. (haladó vagy maradi). Az állam társadalmi rendeltetése természetszerűen változó tartalmat mutat az egyedi adottságoknak és a történelmi körülménynek megfelelően. Az állam kialakulásának elméletei teokratikus elmélet: az államot isten (vagy felsőbb hatalom) teremtette. Az uralkodó Isten földi helytartója. szerződéses elmélet: az állam emberek társulása következtében alakult ki. Társadalmi szerződéssel az államot, kormányzati szerződéssel a kormányt hozták létre. organikus elmélet: az állam élő szervezethez hasonlít. Fejlődése kicsiben kezdődött és észrevétlenül nőtt naggyá. A kezdeti szervezetlenség bonyolult szervezetté vált. hódítás vagy erőszak elmélet: Az állam keletkezése hódítás útján történt. Az egyik törzs leigázta a másikat, a legyőzött alárendelt helyzetbe került, adót fizetett => előidézte az osztályokra tagozódást és a kényszerítő apparátus létrejöttét. pszichológiai: az emberi tényezők, szubjektív adottságok szerepét hangsúlyozta. Az állam funkciói: az állam társadalmi rendeltetését funkciói gyakorlásával tölti be. 1) Az állam politikai funkciója: A hatalmi-uralmi rend biztosítása, a hatalmi pozícióban lévő rétegek előnyös helyzetének fenntartása. Belső: a társadalom politikai vezetésének megvalósítása, az uralkodó rétegek hatalmának védelme. Magában foglalja az alkotmányosság és törvényesség érvényesítését, a közrend és a közbiztonság fenntartását, védelmét és a demokratikus politikai értékek megvalósítását. Külső: az állam és területének külső támadás elleni védelme, nemzetközi kapcsolatok fenntartása. Az állam politikai funkcióit elsősorban a fegyveres, rendvédelmi- és az igazságszolgáltatási szervein keresztül érvényesíti. 2) Az állam szervező funkciója: A társadalom szükségleteinek kielégítéséhez szükséges életfeltételek folyamatos biztosítása, újratermelése. Főbb területei: gazdaság, oktatás, közbiztonság, egészségvédelem stb. Az állam szervező funkciója elsősorban az igazgatási-végrehajtási apparátus működésével valósul meg. 3) Az állam gazdasági funkciója: A társadalmi munkamegosztás, a termelés, az elosztás, a csere és a fogyasztás társadalmi méretekben történő megszervezése, irányítása és ellenőrzése. Magában foglalja a társadalmi berendezkedés tulajdonviszonyainak védelmét, a termelési folyamatban való közvetlen részvételt, az adórendszer révén befolyásolja a termelési érdekeltséget és a javak elosztását, illetve a hazai gazdaság védelmét más államok gazdasági befolyásával szemben. 19
20 4) Az állam ideológiai funkciója: Az állami intézmények fontos feladata, hogy az állampolgárok megismerjék, elfogadják az uralkodó ideológiát és állampolgári magatartásuk az ideológiailag igényelt, sugallt szabályok szerint alakuljon. Tartalma: az államideológia kimunkálása és terjesztése; nézet- és gondolatrendszer kimunkálása, terjesztése; a bel- és külpolitika nemzetközi ismertetése, népszerűsítése és igazolása; az adott kulturális értékek politikailag feltételezett közvetítése; s ezek védelme és fejlesztésük támogatása az állami szervek által. A kulturális fejlettség színvonalának emelése; az állam vezető szerveinek szerepe a művészetek és tudományok pártolásában. 5) Az állam önépítő funkciója: Társadalmi rendeltetésének betöltése érdekében önmagának építése, erősítése, szervezeteinek fejlesztése, létének védelme. Pozitív vagy negatív jellegű. Jól működő államszervezet előrevivő hatást tud gyakorolni a társadalmi viszonyokra, a rosszul működő viszont elősegíti a társadalmi problémák fokozódását. A társadalmi változásokhoz való igazodás az állam alkalmazkodóképességében mutatkozik meg. Az államépítésben alapvető követelmény a racionális szervezet és működés biztosítása, a szakszerűség és a korszerűség. Saját túlélésének biztosítása, a népesség közéleti aktivitásának elősegítése. Az állam fejlődése Az állam fejlődése történelmi szükségszerűség. Ennek mozgatórugói, iránya, pályája és tartalma koronként is és államonként is rendkívül differenciált képet mutat. Az állam fejlődésének iránya, pályája és tartalma nem egyenes vonalú, hanem spirális jellegű, kitérőkkel, esetleg visszalépésekkel is tarkított fejlődési ívet ír le, amely a primitívtől, az egyszerűtől a fejlett, összetett és bonyolult, a zsarnokságtól, az egyeduralkodástól, a rendőrállamtól, a többség hatalma, a polgári demokrácia, a jogállam és a társadalmi önigazgatás felé halad Az alkotmányjog alapfogalmai. Az alkotmányjog fogalma Az alkotmányjog a jogrendszeren belül, a közjogi szinthez tartozó olyan jogág, amely az államhatalom gyakorlásának jogi alaprendjére vonatkozó jogszabályokat foglalja össze. Az alkotmányjog magába foglalja: társadalmi berendezkedés alapvető szabályaira vonatkozó normákat. az államhatalmi képviseleti szerv létrehozására, működésére vonatkozó alapvető normákat. az állampolgárnak az államhoz való viszonyát szabályozó normákat. Az alkotmányjog sajátosságai Az alkotmányjog sajátosságait az alkotmányjogi jogviszony alanyai, tárgya, tartalma, valamint az alkotmányjog sajátos helye és szerepe adják. alanyai: az állam, valamint az állampolgárok és a társadalmi szervezetek, melyek között alkotmányjogi helyzetükből adódóan alá- és fölérendeltségi viszony van. tárgya: az alkotmányjogilag szabályozott magatartások összessége. tartalma: a kötelezően meghatározott alapjogok és kötelezettségek összessége. helye: alap-jogágnak tekinthető, mivel más jogágak illetve jogviszonyok alapja, s ezekben a jogviszonyokban az alkotmányjogi jogelveknek érvényesülni kell. 20